Geographus Bavarus
<s>Geographus Bavarus (, njemački: Bayerischer Geograph, poljski: Geograf Bawarski) je latinsko ime za anonimnog autora srednjovjekovnog manuskripta Descriptio civitatum et regionum ad septentrionalem plagam Danubii (Opis gradova i krajeva sjeverno od Dunava).</s>

<s>To ime nadjenuo mu je 1796. - Jan Potocki.</s>

<s>Historija i karakteristike</s>

<s>Taj neveliki spis otkrio je 1772. ambasador Louisa XV na saksonskom dvoru grof Louis-Gabriel Du Buat-Nançay u Bavarskoj državnoj biblioteci u Münchenu.</s><s>Manuskript su bavarski Wittelsbachi nabavili 1571.</s>

<s>O tom djelu se puno raspravljalo među historiografima od početka 19. vijeka, u tim diskusijama su prednjačili Nikolaj Karamzin i Joachim Lelewel.</s>

<s>Dokument sadrži popis plemena (manje više slavenskih) po Centralnoj i Istočnoj Evropi, istočno od Labe i sjeverno od Dunava do rijeke Volge pa sve do Crnog i Kaspijskog mora.</s>

<s>U djelu su navedeni Rujini, Volgari i brojni drugi, ali nema Poljana, Pomorana i Mazovšana, za koje se pretpostavlja da su plemena koja su se prva naselila duž obala rijeke Warte tokom 9. vijeka.</s>

<s>Postoje i neke informacije o broju utvrda koja su posjedovala neka od plemena.</s><s>Zbog tog je poljski historičar Henryk Łowmiański smatrao da je to djelo rad dva  autora iz različitih perioda.</s>

<s>I samo porijeklo dokumenta je predmet polemika, stariji stručnjaci smatrali su da je možda sastavljen u Regensburgu, a neki da je popis preuzet iz Reginbertova kodeksa, iz 9. vijeka iz biblioteke opatije na otoku Reichenau, koji je tako nazvan po bibliotekaru.</s><s>Zbog tog neki misle da je to djelo nekog redovnika koji je djelovao u opatiji od 830-e do 850-e.</s>

<s>Za razliku od njih ruski historičar Aleksandar Nazarenko je iznio tezu da je popis sastavljen 870-ih, kad je najvjerojatnije Metodij Solunski boravio u opatiji, i da je samo djelo bilo na neki način povezano sa njegovim misijama po slavenskim zemljama.</s>

<s>Izvori</s>

<s>Vanjske veze 
 Rukopis u Bayerischen Staatsbibliothek 
 Descriptio civitatum ad septentrionalem plagam Danubii</s>

<s>Geografi
Historija Zapadnih Slavena</s>

